

4


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
ПУРНЕ ТЕ ТИВӖҪЛӖ МЕДИЦИНА СТРАХОВАНИЙӖН ТЕРРИТОРИ ФОНЧӖН 2026 ҪУЛХИ ТАТА ПЛАНПА ПӐХНӐ 2027 ТАТА 2028 ҪУЛСЕНЧИ ТАПХӐРТИ 
БЮДЖЕЧӖ ҪИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 28-мӗшӗнче
йышӑннӑ

1 статья.	Чӑваш Республикин Пурне те тивӗҫлӗ медицина страхованийӗн территори фончӗн 2026 ҫулхи тата планпа пӑхнӑ 2027 тата 2028 ҫулсенчи тапхӑрти бюджечӗн тӗп паллисем
1. Чӑваш Республикин Пурне те тивӗҫлӗ медицина страхованийӗн территори фончӗн (малалла – Фонд) 2026 ҫулхи бюджечӗн тӗп паллисене ҫирӗплетес:
1) Фонд бюджечӗн палӑртакан тупӑшӗсен пӗтӗмӗшле калӑпӑшне 
25869807,4 пин тенкӗ чухлӗ, ҫав шутра Федерацин пурне те тивӗҫлӗ медицина страхованийӗн фончӗн бюджетӗнчен илекен бюджетсем хушшинчи трансфертсен шучӗпе 25556905,2 пин тенкӗ чухлӗ, Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсенчен илекен бюджетсем хушшинчи трансфертсен шучӗпе 287084,7 пин тенкӗ чухлӗ;
2) Фонд бюджечӗн тӑкакӗсен пӗтӗмӗшле калӑпӑшне 25869807,4 пин тенкӗ чухлӗ, ҫав шутра Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсем 689601,4 пин тенкӗ чухлӗ.
2. Фондӑн планпа пӑхнӑ 2027 тата 2028 ҫулсенчи тапхӑрти бюджечӗн тӗп паллисене ҫирӗплетес:
1) Фондӑн 2027 ҫул валли палӑртакан бюджечӗн тупӑшӗсен пӗтӗмӗшле калӑпӑшне 29413854,0 пин тенкӗ чухлӗ, ҫав шутра Федерацин пурне те тивӗҫлӗ медицина страхованийӗн фончӗн бюджетӗнчен илекен бюджетсем хушшинчи трансфертсен шучӗпе 29058084,3 пин тенкӗ чухлӗ, Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсен шучӗпе 326415,3 пин тенкӗ чухлӗ тата 2028 ҫул валли 31573508,3 пин тенкӗ чухлӗ, ҫав шутра Федерацин пурне те тивӗҫлӗ медицина страхованийӗн фончӗн бюджетӗнчен паракан бюджетсем хушшинчи трансфертсен шучӗпе 31191767,4 пин тенкӗ чухлӗ, Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсен шучӗпе 350243,6 пин тенкӗ чухлӗ;
2) Фонд бюджечӗн 2027 ҫулхи тӑкакӗсен пӗтӗмӗшле калӑпӑшне 29413854,0 пин тенкӗ чухлӗ, ҫав шутра Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсем 784076,8 пин тенкӗ чухлӗ тата 2028 ҫул валли 31573508,3 пин тенкӗ чухлӗ, ҫав шутра Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсем 841314,4 пин тенкӗ чухлӗ.

2 статья.	Фонд бюджечӗн 2026 ҫулхи тата планпа пӑхнӑ 2027 тата 2028 ҫулсенчи тапхӑрти бюджет укҫи-тенки
1. Фонд бюджечӗн бюджет укҫи-тенкине 2026 ҫул валли бюджетсен тӑ-каксен классификацийӗн пайӗсем, ҫум пайӗсем, тӗллевлӗ статйисем (Чӑваш Республикин патшалӑх программисем тата программӑна кӗмен ӗҫ-хӗл ҫул-йӗрӗсем), тӑкаксен тӗсӗсен ушкӑнӗсем (ушкӑнӗсем тата ҫум ушкӑнӗсем) тӑрӑх пайласа панине ҫак Саккун ҫумне 1-мӗш хушса ҫырнипе килӗшӳллӗн ҫирӗплетес.
2. Фонд бюджечӗн бюджет укҫи-тенкине планпа пӑхнӑ 2027 тата 2028 ҫулсенчи тапхӑр валли бюджетсен тӑкаксен классификацийӗн пайӗсем, ҫум пайӗсем, тӗллевлӗ статйисем (Чӑваш Республикин патшалӑх программисем тата программӑна кӗмен ӗҫ-хӗл ҫул-йӗрӗсем), тӑкаксен тӗсӗсен ушкӑнӗсем (ушкӑнӗсем тата ҫум ушкӑнӗсем) тӑрӑх пайласа панине ҫак Саккун ҫумне 2-мӗш хушса ҫырнипе килӗшӳллӗн ҫирӗплетес.

3 статья. Фонд бюджетне 2026 ҫулта пурнӑҫлассин уйрӑмлӑхӗсем
Ҫапла палӑртас: Раҫҫей Федерацийӗн Бюджет кодексӗн 217 статйин 8-мӗш пункчӗпе, Чӑваш Республикин бюджет правин хутшӑнӑвӗсене йӗркелесе тӑракан саккунӗсемпе килӗшӳллӗн Фонд бюджечӗн пӗтӗмлетнӗ бюджет ҫырӑвӗн кӑтартӑвӗсене Фонд бюджетне ҫак Саккуна улшӑнусем кӗртмесӗр пурнӑҫлассин уйрӑмлӑхӗсемпе ҫыхӑннӑ улшӑнусем кӗртмелли хушма никӗссем ҫаксем пулса тӑраҫҫӗ:
тӑкаксен пӗр тӗллевлӗ статйи тӑрӑх пӑхса хӑварнӑ бюджет укҫи-тенкине бюджет тӑкакӗсен классификацийӗн тӗсӗсем (ушкӑнӗсем, ҫум ушкӑнӗсем) хушшинче ҫӗнӗрен пайласа пани;
"Пурне те тивӗҫлӗ медицина страхованийӗн полисне Чӑваш Республикин территорийӗн тулашӗнче панӑ ҫынсене пурне те тивӗҫлӗ медицина страхованийӗ тӑвас ӗҫе йӗркелессине укҫа-тенкӗпе тивӗҫтересси" Ц2 4 12 50932 тӑкаксен тӗллевлӗ статйи тӑрӑх уйӑракан бюджет укҫи-тенкине Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсенчен ҫак Саккунпа ҫирӗплетнӗ шайран ирттерсе илекен бюджетсем хушшинчи трансфертсенчен кӗрекен хушма тупӑшсен сумми шайӗнче ӳстерни.

4 статья. Фондӑн нормӑланӑ страхлав запасӗ
1. Фондӑн нормӑланӑ страхлав запасӗн укҫи-тенкин виҫине ҫирӗплетес:
2026 ҫул валли – 1834722,6 пин тенкӗ;
2027 ҫул валли – 1972065,5 пин тенкӗ;
2028 ҫул валли – 2055274,3 пин тенкӗ.
Фондӑн нормӑланӑ страхлав запасӗн Фонд бюджетӗнче 2026 ҫулхи кӑрлач уйӑхӗн 1-мӗшӗ тӗлне юлнӑ укҫа-тенкӗ юлашкийӗсене 2026 ҫулта Фондӑн нормӑланӑ страхлав запасне тултарма ямалла.
2. Фондӑн нормӑланӑ страхлав запасӗн укҫи-тенкипе ҫакӑн валли усӑ кураҫҫӗ: 
1) пурне те тивӗҫлӗ медицина страхованийӗн территори программисене пурнӑҫлас ӗҫе хушма укҫа-тенкӗпе тивӗҫтерме;
2) страхланӑ ҫынсене пурне те тивӗҫлӗ медицина страхованийӗн полисне панӑ Раҫҫей Федерацийӗн субъекчӗн территорийӗн тулашӗнче кӳнӗ медицина пулӑшӑвӗшӗн тӳлесе татӑлма;
3) медицина ӗҫченӗсене ӑсталӑха ӳстермелли программӑсем тӑрӑх хушма професси пӗлӗвӗ парассине йӗркелемелли ӗҫсене укҫа-тенкӗпе тивӗҫтерме, ҫавӑн пекех медицина оборудованийӗ туянма тата ӑна юсама;
4) медицина организацийӗсен врачсене тата вӑтам сыпӑкри медицина ӗҫченӗсене ӗҫшӗн тӳленипе пулакан тӑкакӗсем валли пӗрле укҫа-тенкӗ уйӑрма;
5) медицина организацийӗсене пурне те тивӗҫлӗ медицина страхованийӗн территори программипе пӑхса хӑварнӑ медицина пулӑшӑвӗ кӳмелли калӑпӑша чрезвычайлӑ лару-тӑру условийӗсенче тата (е) ҫынсемшӗн хӑрушӑ шутланакан чирсем сарӑлас хӑрушлӑх тухса тӑнӑ чухне туллин пурнӑҫлайманнине пула илсе ҫитереймен тупӑшӗсене саплаштармалли мерӑсене укҫа-тенкӗпе тивӗҫтерме.

5 статья.	Пурне те тивӗҫлӗ медицина страхованийӗн ӗҫне тытса пыма тухакан тӑкаксен виҫи
Чӑваш Республикинче пурне те тивӗҫлӗ медицина страхованийӗн территори программине пурнӑҫлама хутшӑнакан страхлав медицина организацийӗсем валли пурне те тивӗҫлӗ медицина страхованийӗн ӗҫне тытса пыма тухакан тӑкаксен виҫине страхлав медицина организацине пӗр ҫын пуҫне уйрӑммӑн шутласа ҫирӗплетнӗ норматив тӑрӑх куҫарса панӑ укҫа-тенкӗ суммин 0,8 проценчӗ чухлӗ виҫепе ҫирӗплетес.

	Чӑваш Республикин
Пуҫлӑхӗ
	
О. Николаев

